**PÁLYÁZATI FELHÍVÁS**

**A Pécsi Tudományegyetem Általános Orvostudományi – és Gyógyszerésztudományi Kara pályázatot ír ki 2018/2019 tanévi Erasmus+ oktatói mobilitási programban való részvételre.**

**2019. március 18. - 2019. szeptember 30. közötti időszakra**

**A pályázat célja**

Az oktatói mobilitás célja a partnerintézmény szakos tanrendjébe illeszkedő előadások, szemináriumok megtartása, és a partnerintézménnyel való szakmai kapcsolat további építése, különös tekintettel az Erasmus+ program tantervfejlesztési tevékenységeire, közös képzési programok kidolgozására.

*Kutatás és konferencián való részvétel ezen pályázaton nem támogatható!*

**A pályázat tárgya**

Az Erasmus+ program keretében a pályázaton nyertes oktatók a Pécsi Tudományegyetemmel 2018/2019-es tanévre érvényes kétoldalú megállapodással rendelkező ERASMUS+ programország-beli felsőoktatási intézményében ösztöndíjjal folytathatnak oktatási tevékenységet. A vendégoktatás időtartama nem lehet kevesebb 8 tanóránál, és nem lehet hosszabb 5 munkanapnál  (akár 2 napos mobilitás is megvalósítható).

**Mire pályázhatnak az oktatók?**

Az Erasmus+ oktatók támogatást (ösztöndíjat) kapnak külföldi oktatási tevékenységük megvalósításához. Az ösztöndíj összege differenciált, függ az oktatási tevékenység időtartamától és a célországtól**.** Az ösztöndíj összegeket és az utazási támogatás összegét a melléklet tartalmazza.

Az Erasmus+ támogatás nem feltétlenül fedezi a kiutazás és a kint tartózkodás költségeit, csupán hozzájárul a külföldi oktatói út megvalósításához, ezért szükség lehet egyéb kiegészítő forrásokra is.

Amennyiben a pályázó a fogadó egyetem alkalmazottja, vagy a fogadó egyetem részben vagy egészben finanszírozza a kiutazás és/vagy a kint tartózkodás költségeit, akkor Erasmus ösztöndíjra az oktató nem jogosult.

Helyszín: nem lehet a küldő intézmény országa és a lakóhely szerinti ország sem.

Az oktató a pályázatában benyújtott, az érintett felek által jóváhagyott és aláírásukkal elfogadott egyéni munkaprogramot követi.

**Kik nyújthatnak be pályázatot?**

Az vehet részt az Erasmus+ programban:

•      aki magyar állampolgár (vagy huzamos tartózkodási engedéllyel vagy menekültként tartózkodik Magyarországon);

•      aki főállású, félállású vagy óraadó oktatója az intézménynek;

•      akinek tanszéke / intézete saját tématerületén érvényes Erasmus+ együttműködési megállapodással rendelkezik;

**Partnerintézmények, ahol oktatási tevékenység folytatható:**

**AOK**

|  |  |  |  |
| --- | --- | --- | --- |
| **Ország** | **Egyetem** | **Kiutaztatható oktatók száma** | **Tématerület** |
| Ausztria | Medical University Vienna | 1 fő | medicine |
| Ausztria | Medical University Innsbruck | 1 fő | medicine |
| Belgium | Catholic University of Leuven | 1 fő | medicine |
| Csehország | Charles University, Prague– Hradec Kralove | 1 fő | medicine |
| Csehország | University of Olomouc | 2 fő | medical English |
| Franciaország | University of Bordeaux | 1 fő  | medicine |
| Franciaország | Faculté de Médecine et de Maïeutique Lyon Sud - Charles Mérieux | 2 fő | medicine |
| Görögország | University of Ioannina  | 1 fő | medical English |
| Horvátország | Josip Juraj Strossmayer University of Osijek  | 5 fő | medicine |
| Horvátország | University of Split | 2 fő | medicine |
| Horvátország | University of Zagreb | 2 fő | medicine |
| Hollandia | Leiden University Medical Center | 2 fő | medicine |
| Lengyelország | Medical University of Gdansk | 2 fő | medicine |
| Lengyelország | Medical University of Lublin | 2 fő | medicine |
| Lengyelország | Jagiellonian University of Krakow  | 1 fő | medicine |
| Németország | Westfälische Wilhelms University of Münster | 1 fő | medicine |
| Németország | Eberhard Karls University Tübingen  | 1 fő | medicine |
| Németország | Ernst-Moritz-Arndt University Greifswald  | 2 fő | medicine |
| Németország | Albert-Ludwigs University Freiburg  | 1 fő | medicine |
| Olaszország | University of Pavia  | 1 fő  | medicine |
| Olaszország | University of Messina | 2 fő | medicine |
| Románia | University of Medicine and Pharmacy of Tîrgu-Mureș  | 1 fő | medicine |
| Románia | University of Medicine and Pharmacy of Tîrgu-Mureș  | 1 fő | chemistry |
| Románia | Transilvania University of Brașov  | 1 fő | medicine |
| Spanyolország | University of Castellon | 1 fő | medicine |
| Spanyolország | University of Oviedo | 1 fő | medicine |
| Szlovénia | University of Maribor | 1 fő | medicine |
| Szlovénia | University of Ljubljana | 1 fő | medicine |

**GYTK**

|  |  |  |  |
| --- | --- | --- | --- |
| Ország | Egyetem | Kiutaztatható oktatók száma | Tématerület |
| Csehország | Univ of Veterinary and Pharmaceutical Sciences Brno | 2 fő | pharmacy |
| Csehország | Charles University Faculty of Pharmacy in Hradec Králové | 1 fő | pharmacy |
| Franciaország | University of Bordeaux | 1 fő  | pharmacy |
| Horvátország | University of Zagreb | 1 fő | pharmacy |
| Lengyelország | Medical University of Lublin | 4 fő | pharmacy |
| Németország | Universität Regensburg | 1 fő | pharmacy |
| Olaszország | University of Pavia | 2 fő | pharmacy |
| Portugália | University of Coimbra | 1 fő | pharmacy |
| Románia | University of Oradea | 3 fő | pharmacy |
| Románia | University of Medicine and Pharmacy of Tîrgu-Mureș  | 3 fő | pharmacy |
| Románia | Sapientia Cluj Napoca | 2 fő  | pharmacy |
| Románia | Sapientia Targu Mures  | 2 fő | pharmacy |
| Spanyolország | University of Valencia | 1 fő | pharmacy |
| Szlovákia | Comenius University in Bratislava | 1 fő | pharmacy |
| Szlovénia | University of Ljubljana | 2 fő | pharm laboratory  |
| Törökország | Anadolu University | 5 fő | pharmacy |

\*Figyelem! A megjelölt intézménnyel még zajlanak az egyeztetések, élő szerződés a pályázat kiírása idején nincs. A helyekre jelentkezni lehet, de a lehetőség nem garantált, így a pályázatban további intézmény(ek) megjelölése is javasolt.

**FOSZ**

|  |  |  |  |
| --- | --- | --- | --- |
| Ország | Egyetem | Kiutaztatható oktatók száma | Tématerület |
| Románia | University of Medicine and Pharmacy of Tîrgu-Mureș  | 1 fő | dentistry |
| Törökország | Istanbul Aydin University | 1 fő | dentistry |

**BIOTECH**

|  |  |  |  |
| --- | --- | --- | --- |
| Ország | Egyetem | Kiutaztatható oktatók száma | Tématerület |
| Hollandia | Leiden University Medical Centre | 2 fő | biotechnology  |
| Finnország | University of Turku | 1 fő | medical bioimaging |
| Németország | University Weihenstephan-Triesdorf - Freising  | 2 fő | biotechnology |
| Németország | Eberhard Karls Univerität Tübingen | 1 fő | molecular medicine |
| Olaszország | University of Bologna  | 2 fő | biotechnology |
| Olaszország | University of Florence | 1 fő | biomedical sciences |
| Spanyolország | Universidad de Oviedo | 2 fő | biology and biochemistry |

**A pályázat benyújtásának határideje és módja**

A pályázatot személyesen Tomózer Anett kari Erasmus koordinátor részére (ÁOK, Nemzetközi Kapcsolatok Irodája, Szigeti u. 12. I. emelet) illetve postán a fenti címre és e-mailben (erasmusoffice@aok.pte.hu) kell benyújtani, legkésőbb **2019. február 8. (péntek) 10:00 óra-**

A pályázat részeként benyújtandó dokumentumok

Egy nyomtatott példányban kell beadni az alábbiakat:

1. kitöltött, eredetiben aláírt pályázati űrlap;
2. a **három fél által aláírt pontos időtartamra szóló** a partner egyetem által jóváhagyott munkaterv (Staff mobility for teaching mobility agreement-csatolva) vagy írásos kapcsolatfelvétel a fogadó intézménnyel a fogadási szándék/időpont tekintetében

A hiányos, feltételeknek nem megfelelő, olvashatatlan vagy határidő után érkező pályázatokat nem áll módunkban elfogadni.

**A benyújtott pályázatok elbírálása**

A benyújtott pályázatokat a beadási határidőt követő 3 héten belül a Kar Ad Hoc Bizottsága bírálja el.

A pályázatok elbírálásának szempontjai:

1.)  Munkaterv – Erasmus+ nyomtatvány szerint;

2.)  Az elmúlt tanévben vagy a korábbi években ERASMUS támogatásban nem részesült oktatók pályázata előnyben részesül.

A fogyatékkal élő vagy tartósan beteg oktatók kiegészítő támogatásra is pályázhatnak (a pályázat beadásának várható határideje: július és november, bővebb információ: [http://erasmus](http://erasmus/).[pte.hu](http://pte.hu))

 A pályázatok elkészítésével kapcsolatos szakmai kérdésekben a kari koordinátorok állnak rendelkezésükre.

Melléklet:

**Várható Ösztöndíj összegek a 2018-2019-es tanévre:**

|  |  |
| --- | --- |
| Fogadó ország | 1.-14. nap |
| Magas megélhetési költségű országok((Dánia (DK), Finnország (FI), Írország (IE),  Norvégia (NO), Svédország (SE), Nagy-Britannia (UK) | **170 € / nap** |
| Közepes megélhetési költségű országok(Ausztria (AT), Belgium (BE), Ciprus (CY), Németország (DE), Görögország (EL), Spanyolország (ES), Franciaország (FR), Olaszország (IT), Hollandia (NL),  Málta (MT), Portugália (PT)) | **140 € / nap** |
| Alacsonyabb megélhetési költségű országok(Bulgária (BG), Csehország (CZ), Észtország (EE), Horvátország (HR), Litvánia (LT), Lettország (LV), Lengyelország (PL), Románia (RO), Szlovénia (SI), Szlovákia (SK),  Macedónia (MK), Törökország (TR)) | **110 € / nap** |

A kiutazásokhoz egyszeri utazási támogatás is adható.

A Pécs és a célhely közötti távolság kizárólag az Európai Bizottság által közzétett Távolság Számláló (Distance Calculator) segítségével számítható ki:

[**http://ec.europa.eu/programmes/erasmus-plus/tools/distance\_en.htm**](http://ec.europa.eu/programmes/erasmus-plus/tools/distance_en.htm)

Utazási támogatás összegek:

|  |  |
| --- | --- |
|  0 – 99 km | 20 € |
| 100 – 499 km | 180 € |
| 500 – 1.999 km | 275 € |
| 2.000 – 2.999 km | 360 € |
| 3.000 – 3.999 km | 530 € |
| 4.000 – 7.999 km | 820 € |
| 8.000 – 19.999 km | 1.100 € |